text: Politiaktion i Holsted skyldtes psykisk syg mand
  27 maj 2019 kl. 07.15
  Større politiaktion i Holsted. Flere gader afspærret i byen.
  En aktion i Holsted Stationsby er afsluttet. En psykisk uligevægtig mand var anledning til aktionen. Manden havde et våben, som han først overgav til politiet. Efterfølgende accepterede han selv at komme ud fra det hus, han var i. Han får nu den hjælp, han har behov for, skriver Syd- og Sønderjyllands Politi på Twitter.
  Politiet bekræftede på Twitter, at der har været er større aktion i gang i Holsted Stationsby.
  De var talstærkt til stede. Politiet havde maskinpistoler og kampuniformer og havde taget opstilling ved Kirkens Korshærs genbrugsbutik.
  Der er ingen ændring i forhold til politiaktionen i Holsted Stationsby. Borgerne kan frit færdes udenfor afspærringen #politidk
  Kirkegade og godt 200 meter af Storegade var afspærret, og det varede til klokken 12.20.
  Det betød, at kiosken var inde i den afspærrede zone.
  - Kl. 6.30 gik jeg og skulle se, hvad der skete. Men så blev jeg stoppet af en kampklædt betjent, der fulgte mig hen på mit arbejde. Det fortæller Stella Vinding, der er fodterapeut i klinikken, der ligger sammen med kiosken.
  Her var der en kunde, der nu var evakueret, og derfor ikke kunne komme hjem. Bageren kunne heller ikke komme frem med de friske rundstykker.
  Ved du noget om sagen, så kontakt TV SYD her
  
  